Tasi-mɛelelernn aakk IaI iI cbaḥa, ttherrisen axeṛṛub, axeṛṛub azegzaw, ad at-herrsen ad at-ḥukken i lqaɛa wa ad at-sbezgen irkel ad as-tiniḍ d ssima, ad at-tafeḍ akka i icɛel, ah axeṛṛub azegzaw, neɛtabent zik-nni a yelli, tura ur-tneɛtabemt ara meɛna melmi ara as-grent axeṛṛub-nni azegzaw melmi i at-ḥukkent ilkelli, ad at-tebɛent s uzebzi ad at-ttḥukkunt akka alammi lqaɛanni d talegɣant, xas ad tesmireḍ aman meɛna ad cerwen ad as-tiniḍ d ssima, yesɛa yiwet n rriḥa d taxellaft, yiwet n rriḥa d taxellaft, ttemɛawanent, mačči d yiwet weḥd-s ara t-ixedmen, mačči yiwet iman-is a yelli, makka llant d tinuṭin mqarabent, ad dduklent, ḥed ad d-iɛell, ad dixelleṭ tinna s wacu ara selɣent, taḥrirt i as-qqaren, ad tt-ɛellen-t s teḥrirt ilkel akka melmi ikka-d ilkel uxxam-nni, wa ad as-tɛawdeḍ s terfa, wa ad as-tɛiwdeḍ s tumlilt, ad tt-tafeḍ akka i tbeṛṛeq tumlilt-nni, tumlilt tteksen-tt-id deg wakal, nesɛa, nesɛa, d akal ixleq-it Rebbi akken d amellal, ad as-tiniḍ d lǧebṣ, ur nesɛa ara lǧebs deg taddart-nneɣ ulac, d tumlilt kan, lameɛna a yelli s wacu i tt-nettɛeddil s umagraman, ad d-nttekkes tiseṭwin n umagraman, ad tenttɛelleḍ d tifalkiyin, ad t-tettṛuccuḍ, ad as-tesmireḍ kan aman ad terṭeb, xas ur tt-therrseḍ-tt ara tumlilt, ad as-tesmireḍ aman akka leɛca-yi, ad as-tesmireḍ aman, azekka-nni ad tt-tafeḍ ilkel terṭeb, d tamellalt ad tafeḍ axxam-nni akka i iceɛɛel, akka i iceɛɛel uxxam-nni.